28/12/2011 | Administración LocalMunicipal
Porto do Son
Aprobación definitiva do Plan especial de infraestruturas e dotacións para un tanatorio no lugar de Tarela (Porto do Son)

Por Acordo do Pleno Corporativo adoptado en Sesión Extraordinaria de data de 18/11/2011, aprobouse definitivamente o “PLAN ESPECIAL DE INFRAESTRUTURAS E DOTACIÓNS PARA UN TANATORIO NO LUGAR DE TARELA (PORTO DO SON)”, o que se publica aos efectos do artigo 92.2 da Lei 9/2002, de 30 de decembro, de Ordenación Urbanística e Protección do Medio Rural de Galicia: “O Pleno Corporativo, órgano competente para a adopción deste acto administrativo, polo artigo 22.2. c) e 47.2 da Lei 7/1985, de 2 de abril, reguladora das Bases do Réxime Local, así como o artigo 86 da Lei 9/2002, de 30 de decembro, de Ordenación Urbanística e Protección do Medio Rural de Galicia. Visto o “PLAN ESPECIAL DE INFRAESTRUCTURAS E DOTACIÓNS PARA UN TANATORIO NO LUGAR DE TARELA (PORTO DO SON)”, promovido de oficio polo Concello de Porto do Son e redactado pola empresa CONSULTORA GALEGA SL. Visto que con Rexistro de Saída nº 1618 de 12/05/2010 remitiuse á Secretaría Xeral de Calidade e Avaliación Ambiental o “Documento para a decisión sobre a necesidade do procedemento de Avaliación Ambiental estratéxica do Plan Especial”, para o sometemento do mesmo á avaliación ambiental estratéxica, de conformidade co previsto na Lei 9/2006, de 28 de abril, sobre avaliación dos efectos de determinados plans e programas no medio ambiente e na Lei 6/2007, de 11 de maio, de medidas urxentes en materia de ordenación do territorio e do litoral de Galicia. Visto que con Rexistro de Entrada nº 4223 de 25/06/2010 achégase ao Concello Comunicación da Secretaría Xeral de Calidade e Avaliación Ambiental na que se da coñecemento da Decisión de 16 de xuño de 2010 onde se resolve declarar a non necesidade de someter a avaliación ambiental estratéxica o Plan Especial de Infraestruturas e dotacións para un tanatorio no lugar de Tarela (Porto do Son) Visto o informe da Arquitecta Municipal de data de 25/06/2010; así como o informe da Secretaría Xeral nº 22/2010 de data de 25/06/2010. Visto o acordo adoptado pola Xunta de Goberno Local, na Sesión Extraordinaria e Urxente, de data de 29/06/2010, no que se aproba inicialmente o Plan Especial e se somete o expediente a información pública polo prazo dun mes, mediante inserción de anuncio no DOG, BOP, Taboleiro de Edictos e nos xornais La Voz de Galicia e El Correo Gallego. Visto o Certificado da Secretaría Xeral do Concello, de data de 29/09/2010, onde en relación ao período de información pública acredita que se publicou anuncio en: • Taboleiro de Edictos do Concello de Porto do Son. Publicado o día 02/07/2010 e retirado o día 29/09/2010. • Xornal El Correo Gallego. Publicado o día 10/07/2010. • Xornal La Voz de Galicia. Publicado o día 06/07/2010. • BOP. Publicado no BOP nº 130 de 12/07/2010. • DOG. Publicado no DOG nº 152 de 10/08/2010. así como que non consta a presentación de ningún tipo de alegación durante dito período. Visto o informe conxunto da Secretaria e Arquitecta Municipal previo á aprobación provisional do PEID de data de 29/09/2010 (IS 40/2010). Visto o acordo adoptado pola Xunta de Goberno Local, na Sesión Extraordinaria e Urxente, de 29/09/2010, na que se aproba provisionalmente o PEID para instalación dun tanatorio en Tarela (Porto do Son). Visto que con data de 11/10/2010 se remite o Plan Especial ao Servizo de Urbanismo da CMATI para a emisión de informe previo á aprobación definitiva. Visto que o 11/02/2011 con Rexistro de Entrada nº 1056 o Subdirector Xeral de Urbanismo remite Informe previo á aprobación definitiva do Plan Especial, sinalando que é preciso corrixir deficiencias e volver a solicitar novo informe á Consellería con carácter previo á aprobación definitiva do Plan Especial. Con data de 28/02/2011 a Arquitecta Municipal emite informe sobre as correccións introducidas no Plan Especial a requirimento da CMATI, considerando que non é unha modificación substancial e polo tanto non é preciso voltar a realizar o trámite da información pública. Visto o acordo adoptado pola Xunta de Goberno Local, na Sesión Ordinaria, de 10/03/2011, na que se aproba provisionalmente o Plan Especial para instalación dun tanatorio en Tarela, coas modificacións introducidas a requirimento da CMATI. Visto que con data de 22/03/2011 e Rexistro de Saída nº 1537 e 1538 remítese o Plan Especial á Dirección Xeral de Sostibilidade e Paisaxe e á Secretaría Xeral de Ordenación do Territorio e Urbanismo. Visto o Informe da Dirección Xeral da Sostibilidade e Paisaxe relativo ao Plan Especial que tivo entrada no Concello de Porto do Son o día 19/05/2011, con Rexistro de Entrada nº 3633. Visto o Informe previo á aprobación definitiva emitido pola Secretaría Xeral de Ordenación do Territorio e Urbanismo, que tivo entrada no Concello de Porto do Son o día 27/07/2011 con Rexistro de Entrada nº 5545 no que se emite informe favorable previo á aprobación definitiva do Plan Especial de Infraestruturas e Dotacións para a instalación dun tanatorio no lugar de Tarela. Visto o informe da Arquitecta Municipal, de data de 06/09/2011, nº 244/2011, no que conclúe que o Plan Especial axústase ao ordenamento urbanístico vixente. Visto o informe da Secretaría Municipal, de data de 14/11/2011, IS 36/2011, no que establece: “Cumprimentados os trámites sinalados nos apartados anteriores tal e como se sinalan nos antecedentes administrativos deste informe, sobre todo, coa emisión do informe preceptivo por parte da Consellería competente en materia de urbanismo (CMATI) de data de 27/07/2011, de xeito favorable, o Concello pode proceder á aprobación definitiva do Plan Especial”. Considerando o establecido no artigo 86 e 92 da Lei 9/2002, de 30 de decembro, de Ordenación Urbanística e Protección do Medio Rural de Galicia. PRIMEIRO: Aprobar definitivamente o “PLAN ESPECIAL DE INFRAESTRUTURAS E DOTACIÓNS PARA UN TANATORIO NO LUGAR DE TARELA (PORTO DO SON)”, promovido de oficio polo Concello de Porto do Son e redactado por Consultora Galega SL, de data de febreiro de 2011, aprobado provisionalmente na Sesión Ordinaria da Xunta de Goberno Local de data de 10/03/2011. SEGUNDO: O Plan Especial, en virtude do artigo 92 da LOUGA, terá vixencia indefinida, sen prexuízo da súa modificación e revisión. TERCEIRO: Este acordo de aprobación definitiva será publicado, no prazo dun mes dende a súa adopción, no Diario Oficial de Galicia, e o documento que conteña a normativa e as ordenanzas será publicado no Boletín Oficial da Provincia. No anuncio de aprobación definitiva farase consta-la remisión da documentación á Consellería, tal e como se establece no punto cuarto deste acordo. CUARTO: Como a competencia para a aprobación definitiva do Plan Especial lle corresponde ao Concello de Porto do Son, a aprobación definitiva será comunicada á Consellería competente en materia de Urbanismo e Ordenación do Territorio, á vez que se lle dará traslado dunha copia autenticada de dous exemplares do instrumento aprobado definitivamente con tódolos planos e documentos que integran o Plan Especial, debidamente dilixenciados pola Secretaria do Concello, facendo consta-la dita circunstancia. QUINTO: A eficacia do acto de aprobación definitiva e a entrada en vigor do Plan quedan condicionadas ao cumprimento do disposto no artigo 92 da LOUGA e ao que dispoña para o efecto a lexislación reguladora da Administración actuante. Neste senso, o artigo 70 da Lei 7/1985, de 2 de abril, reguladora das Bases do Réxime Local, sinala que o articulado das normas dos plans urbanísticos así como os acordos correspondentes a ditos plans urbanísticos cuxa aprobación definitiva sexa competencia dos entes locais, serán publicados no BOP e non entrarán en vigor ata que se teña publicado completamente o seu texto e transcorrerá o prazo previsto no artigo 65.2 da propia Lei (quince días hábiles).” De conformidade co artigo 92.3 da Lei 9/2002, de ordenación urbanística e protección do medio rural de Galicia, faise constar neste anuncio a remisión da documentación do PLAN ESPECIAL DE INFRAESTRUTURAS E DOTACIÓNS PARA UN TANATORIO NO LUGAR DE TARELA (PORTO DO SON), á Consellería de Medio Ambiente, Territorio e Infraestruturas. Contra o presente Acordo, en aplicación do artigo 107.3 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, e dado que aproba unha disposición de carácter xeral, poderá interporse recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia no prazo de dous meses, a contar desde o día seguinte ao da publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Todo iso sen prexuízo de que os interesados poidan interpoñer calquera outro recurso que estimen máis conveniente ao seu dereito. Así mesmo, se achegan a normativa e as ordenanzas do Plan de referenciado, de conformidade co artigo 92 da Lei 9/2002, de 30 de decembro, de Ordenación Urbanística e Protección do Medio Rural de Galicia: En Porto do Son, a 29 de novembro de 2011. O ALCALDE-PRESIDENTE Asdo. D. Ioan Aurel Iokin Galdos Sadarangani Aínda que o presente PEI non modifica o planeamento vixente, sintetízanse neste apartado as determinacións ou condicións que afectarán ao seu desenvolvemento ou materialización. O presente Plan Especial de Infraestruturas e Dotacións en Tarela, no Concello de Porto do Son (en diante PEI) redáctase, co obxecto de poder emprazar esta peza dotacional denominada Tanatorio de Porto do Son que se desenvolve sobre unha parcela de titularidade municipal no citado núcleo. A nova ordenación pretende establecer as condicións concretas de implantación desta nova dotación (non contemplada no planeamento vixente), así como garantir a súa accesibilidade rodada e peonil, especialmente para persoas con mobilidade reducida, e a dotación de servizos urbanísticos necesarios, nun ámbito de Solo Rústico de especial protección agropecuaria (na terminoloxía da LOUG), coa conseguinte mellora de espazos e equipamentos ao servizo predominante da poboación. As determinacións contidas neste documento serán de aplicación sobre os solos incluídos na delimitación do ámbito que ven recollida na documentación gráfica deste plan. O Plan Especial entrará en vigor ao día seguinte da publicación no BOP do acordo de aprobación definitiva e da súa normativa. Tratase dunha zona sometida as N. S. P. do Concello de Porto do Son, pero dado que se trata dun solo rústico, serán de aplicación directa as disposicións de índole más xeral da Lei 9/2002 do 30 de decembro de ordenación urbanística e protección do medio rural de Galicia (LOUG) logo da aprobación da súa última modificación pola Lei 2/2010 de 25 de marzo. Os proxectos de urbanización son proxectos de obras que teñen por finalidade executar as determinacións previstas neste Plan Especial. Os proxectos de urbanización conterán tódalas obras de urbanización previstas neste Plan Especial. Non poderán conter determinacións sobre ordenación, réxime do solo ou edificación, nin poderán modificar as previsións deste Plan Especial, sen prexuízo de que poidan efectuar adaptacións esixidas pola execución material das obras, ou pola aprobación ou entrada en vigor con posterioridade á aprobación definitiva do PEI de normativa de obrigado cumprimento que lle afecte. Con caracter previo á súa aprobación por parte da corporación municipal, tódolos proxectos de urbanización que se tramiten en desenvolvemento do PEI deberán solicitar das administracións públicas competentes os informes sectoriais que resulten preceptivos. Xa que o plan proposto se desenvolve na súa totalidade en solo rústico sobre terreos de titularidade integramente municipal, e o equipamento executarase con cargo ao presuposto municipal e doutras administracións públicas, polo tanto será unha actuación illada e directa. O viario destinado ao tráfico de vehículos contará con pavimento de características acaídas ao nivel de tráfico que deba soportar. O acceso rodado habitual ao ámbito do PEI será na zona de contacto coa Rúa Cabanela. O itinerario peonil será adaptado, e contará cun firme axeitado ao seu uso, así como cos elementos necesarios para ser empregado por persoas de mobilidade reducida segundo as leis e regulamentos sobre accesibilidade en vigor no intre de redacción dos proxectos de urbanización. Tamén estará dotado da suficiente capacidade portante para resistir o eventual paso dun vehículo de emerxencia sobre el. Todo o viario de nova creación ou mellora do existente contará cun eficaz sistema de recollida e evacuación de augas pluviais. Unha vez que os solos das superficies afectadas polas obras viarias ou da implantación de servizos urbanísticos estean restaurados abordaranse os traballos de restauración da vexetación e axardinamento precisos para recuperar un manto vexetal similar ao existente antes das actuacións. Estes traballos deberán estar incluídos e valorados nos distintos proxectos de urbanización que desenvolvan as propostas de actuación do PEI. O PEI prevé exclusivamente a construción da edificación do Tanatorio no seu interior, segundo as condicións paramétricas contidas na documentación do devandito plan, que se resumen de seguido: Parcela mínima: 3.000 m2. Ocupación: A ocupación máxima da parcela pola edificación será do 20%. Edificabilidade máxima: 0,4 m2/m2 sobre a parcela bruta. Altura máxima: non poderá superar as dúas alturas, nin os sete (7) metros medidos no centro de tódalas fachadas, dende a rasante natural do terreo ata o arranque inferior da vertente de cubertas. Recuados: a edificación recuarase de tódolos lindeiros un mínimo de cinco (5) metros.